Μελέτη Αποκατάστασης και Ανάδειξης των σιδηροδρομικών σταθμών Παρανεστίου, Πλατανιάς, Νικηφόρου, Δράμας και Φωτολίβους, με εξειδίκευση της πρότασης στο Σταθμό Παρανεστίου
Creators: name: Γρηγοριάδου, Παρθένα Σάββα
Publisher: name: Aristotle University of Thessaloniki
Year: 2016
Subjects: Αποκατάσταση
Σιδηροδρομικοί Σταθμοί
Δράμα
Restoration
Railway Stations
Drama

description: Αντικείμενο της παρούσας διπλωματικής εργασίας αποτελεί η μελέτη Αποκατάστασης και Ανάδειξης των Σιδηροδρομικών Σταθμών Φωτολίβους, Δράμας, Νικηφόρου, Πλατανιάς και Παρανεστίου. Με άξονα την αρχή της ολοκληρωμένης διατήρησης η εργασία μελετά συνολικά τη σιδηροδρομική γραμμή και την ευρύτερη περιοχή της. Ακόμα, η μελέτη εξειδικεύει στην πρόταση αποκατάστασης και επανάχρησης των κτηρίων του Σιδηροδρομικού Σταθμού Παρανεστίου. Από την ιστορική και αρχιτεκτονική ανάλυση της περιοχής και της κατασκευής της σιδηροδρομικής γραμμής προκύπτει η σύγχρονη δυνατότητα που προσφέρει ο σιδηρόδρομος για την ανάπτυξη του τόπου. Η γραμμή Δράμας-Τοξοτών με τους σταθμούς της γίνονται φορείς ιστορικών και αρχιτεκτονικών αξιών και παράλληλα συνδέουν τις διάφορες αξίες της ευρύτερης περιοχής. Το γεγονός αυτό αξιοποιείται στην πρόταση επανάχρησης της σιδηροδρομικής γραμμής λαμβάνοντας υπόψη τη δημιουργία Πολιτιστικής Διαδρομής στον άξονα της Εγνατίας Οδού, σύμφωνα με το Επιχειρησιακό Πρόγραμμα της Περιφέρειας. Η ταύτιση σημαντικού τμήματος του σιδηροδρόμου με την Εγνατία Οδό αποτελεί καθοριστικό στοιχείο για την πρόταση της μελέτης. Πιο συγκεκριμένα, προτείνεται η δημιουργία πολιτιστικών διαδρομών με άξονα τη γραμμή Δράμας-Τοξοτών. Σημαντικό ρόλο στην ανάδειξη της πρότασης έχουν οι πόλεις της Δράμας και των Τοξοτών, που λειτουργούν ως «πύλες» της περιοχής μελέτης. Ακόμα, ιδιαίτερη σημασία έχει ο σιδηροδρομικός σταθμός Παρανεστίου, που λειτουργεί ως είσοδος για τις περιοχές με το ιδιαίτερο φυσικό περιβάλλον. Στην πρόταση δίνεται ιδιαίτερη σημασία στη συνέργια φορέων και πολιτιστικών συλλόγων, και προτείνεται η ίδρυση ενός φορέα συντονισμού και διοργάνωσης δράσεων. Επίσης, σημαντική είναι η αναβίωση της σιδηροδρομικής γραμμής σε συνδυασμό και συντονισμό με άλλα μέσα δημόσιας μετακίνησης. Οι διαδρομές που έχουν αφετηρία τους σιδηροδρομικούς σταθμούς της μελέτης και οι ιδιαίτερες συνθήκες στον κάθε σταθμό αξιοποιούνται για τον καθορισμό του χαρακτήρα τους στην πρόταση επανάχρησης. Ο Σταθμός της Δράμας χρησιμοποιείται για την ανάδειξη της πολιτιστικής γραμμής Δράμας-Τοξοτών, την προσέλκυση και ενημέρωση των επισκεπτών. Ο Σταθμός στο Νικηφόρο φιλοξενεί λειτουργίες σχετικές με τις δραστηριότητες για την παραγωγή του κρασιού. Στο Σταθμό της Πλατανιάς διευθετείται χώρος διαμονής εναλλακτικού τουρισμού και στο Σταθμό Παρανεστίου συγκεντρώνονται λειτουργίες που τον καθιστούν κεντρικό πόλο της γενικότερης διαδρομής. Εκεί δημιουργούνται χώροι μουσείου του σιδηρόδρομου και περιοδικές εκθέσεις τοπικών προϊόντων. Η πρόταση επανάχρησης εστιάζει στο Σιδηροδρομικό Σταθμό Παρανεστίου. Εκτός από την πρόταση επανάχρησης, αναφέρονται και οι εργασίες αποκατάστασης για το κτήριο επιβατών, την κατοικία του εργοδηγού και το μηχανουργείο, μετά τις διαδικασίες της αποτύπωσης, της ανάλυσης της κατασκευαστικής δομής, της παθολογίας και των οικοδομικών φάσεών, που προηγήθηκαν. Στο οικόπεδο του Σταθμού στο Παρανέστι δημιουργούνται δύο πόλοι ενδιαφέροντος με κέντρα το κτήριο του σταθμού και το κτήριο του μηχανουργείου, στο οποίο δίνεται η χρήση του μουσείου των σιδηροδρόμων. Για την κάλυψη των νέων αναγκών που πηγάζουν από την πρόταση επανάχρησης αξιοποιούνται τόσο τα υφιστάμενα κτήρια του σταθμού όσο και νέα που προτείνονται. Στόχος της πρότασης είναι μια νέα αφήγηση της σιδηροδρομικής γραμμής Δράμας-Τοξοτών, που θα συμπεριλαμβάνει τις αξίες που παρουσιάζει ο τόπος και θα γίνεται φορέας ανάπτυξης και αναβίωσης της περιοχής. Ακόμα, η πρόταση φιλοδοξεί τη διατήρηση και ανάδειξη των ιστορικών κτηρίων των Σιδηροδρομικών Σταθμών με αρχιτεκτονικές λύσεις, που δεν επιβάλλονται αλλά σέβονται τη φυσιογνωμία του οικισμού και εντάσσονται σε αυτή.
description: Purpose of this thesis is the Rehabilitation and Restoration of Railway Stations in Fotolivos, Drama, Nikiforos, Platania and Paranesti. Based on the principles of integrated conservation, this study investigated the railway line and the surrounding area. Additional, the study focus on the restoration and reuse of the Railway Station buildings in Paranesti. Historical and architectural analysis of the area and history of the railway construction show the current opportunity to develop the area through railway. The Drama-Toxotes line is of historical and architectural interest while linking the different values of the region. This fact is exploited in the reuse of the railway line taking into account the creation of Cultural Route along Egnatia Odos, in accordance with the Operational Programme of the Region. A substantial part of the railroad is parallel to Egnatia Road and this is a key element in the proposal of the study. More specifically, it is proposed the creation of cultural routes on occasion of Drama-Toxotes line. The cities of Drama and Toxotes, which act as "gates" of the railway line have important role in the promotion of the cultural routes. Particularly, the railway station in Paranesti is important because routes to the special natural environment begin from there. Given special importance to the cooperation of private and public institutions and cultural associations, it is proposed the establishment of a coordinating body, which is responsible for organizing events. Great element of the proposal is the revival of the railway line in conjunction and coordination with other public transportation. The paths starting from the railway stations of the study and the specific conditions there are utilized to determine the character to reuse proposal. The Station in Drama used to promote the cultural line and inform visitors. The Station in Nikiforos hosts functions related to the activities for the production of wine. An alternative tourism accommodation space is arranged in Station of Platania and functions of the main pole of overall route, are gathered in Paranesti. There are Railway museum and periodic exhibitions of local products. The proposal focuses on reuse Paranesti Railway Station. Apart from the reuse, it is proposed the works of restoration on the passengers’ building, the residence of the foreman and machine shop, after the imprinting process, analysis of the structure, pathology and recognition of building phases. In the plot of the station in Paranesti, two poles of interest are created around of the station building and machine shop, which serves as a railway museum. To meet the new needs arising from the reuse, both existing and new buildings are exploited. The subject matter of this project is a new narrative of railway line of Drama Toxotes including the values of the area, which are the keys to development and revival of the region. The proposal also aims to preserve and enhance the historic buildings of railway stations with architectural solutions, which are not imposed but respect the character of each village and are part of them.